Case ID: 1231393
Sentence 8: Eyni zamanda İddiaçı 2000-ci ildən faktiki istifadəsində olan torpaq sahəsinin xx.xx.2016-cıil tarixli, 378 saylı sərəncamla onun adına rəsmiləşdirilməsi qeyd edilir.Məhkəmə qətnaməsini hüquqi baxımdan əsaslandırarkən maddi hüquq norması kimi Azərbaycan Respublikası Mülki Məcəlləsinin 158.2. və 158.4. maddələrinə istinad etmişdir.Apellyasiya şikayətinin əsasları:Məhkəmə qətnaməsi maddi və prosessual hüquq normalarının pozulması ilə qəbul edilmiş, eyni zamanda məhkəmə tərəfindən iş üzrə iddia müddətinin tətbiqinə, iddiaçının subyektiv hüququnun olub-olmamasına, iddiaçının istinad etdiyi rəsmi sənədlərlə hüquqların yaranması anına, iş üzrə qəbul edilmiş məhkəmə qərarları ilə müəyyən edilən hallara düzgün hüquqi qiymət verməmiş, eyni zamanda sübutları düzgün qiymətləndirməmişdir.Hüquq normalarının faktiki hallara tətbiq edilməsi:Məhkəmə qətnamədə göstərmişdir ki, “X5 Ltd” şirkətinin istifadəsində olmuş torpaq 2.4 ha olmaqla, əvvəlcə Bakı şəhər İcra Hakimiyyətinin xx.xx.1996-cı il tarixli 1637saylı sərəncamı ilə “X23 Ürünləri Ltd” müəssisəsinə ayrılmış, ayrılmış torpaq sahəsinin ölçüləri İnşaat pasportunda olan ayrıc aktında 2.4 ha kimi göstərilmişdir.